EkBass/fiwiki-20250220-pages-articles huggingface dataset:
Wolfgang Strödter

Wolfgang Strödter (5. huhtikuuta 1948 Bad Homburg vor der Höhe – 4. kesäkuuta 2021) oli saksalainen maahockeypelaaja ja -valmentaja. Pelaajana Strödter voitti olympiakultaa ja Euroopan mestaruuden. Valmentajana hän johdatti Länsi- Saksan naisten maajoukkueen maailmanmestaruuteen ja olympiahopealle. == Elämä ja urheilu-ura == Strödter voitti pelaajana Länsi-Saksan miesten maajoukkueessa olympiakultaa Münchenissä 1972 ja oli olympiatasolla lisäksi viides Montréalissa 1976. Euroopan mestaruuden Strödter voitti vuonna 1978https://www.sport-komplett.de/sport- komplett/sportarten/h/hockey/hst/19.html ja MM-pronssia vuosina 1973 ja 1975http://www.todor66.com/hockey/field/World/Men_1975.html. Hän pelasi miesten maajoukkueessa vuosina 1969–1980 137 maaottelua ja 39 hallimaaotteluahttp://www.bremenhockey.de/VVI- web/default.asp?lokal=BRE&innen;=/VVI-web/Auswahl-Teams/Nationalspieler- LspListe.asp&auswahl;=1&sort;=1. Seuratasolla Strödter voitti Länsi-Saksan mestaruuden Rot-Weiss Kölnissä kolmesti peräkkäin vuosina 1972–1974 ja Gladbacher HTC:ssä vuosina 1966, 1967 ja 1981.Olympedia Valmentajana Strödter valmensi Saksan naisten maajoukkuetta vuosina 1980–1988. Hän johti Länsi- Saksan olympiahopealle Los Angelesissa 1984 ja viidenneksi Soulin kesäolympialaisissa 1988. Lisäksi Länsi-Saksa voitti hänen aikanaan maailmanmestaruuden vuonna 1981 ja MM-hopeaa vuonna 1986. Strödter kuoli 73-vuotiaana 4. kesäkuuta 2021.https://web.hockey.de/news/5jtmqt.html == Lähteet == * === Viitteet === == Aiheesta muualla == * Luokka:Saksalaiset maahockeypelaajat Luokka:Maahockeyvalmentajat Luokka:Saksalaiset olympiavoittajat Luokka:Vuonna 1948 syntyneet Luokka:Vuonna 2021 kuolleet
Alousséni Sanou

Alousséni Sanou (s. 1964 Kati) on malilainen taloustieteilijä, joka toimii maansa talous- ja valtiovarainministerinä. Sanou valmistui ylioppilaaksi Bamakon teknisestä lyseosta vuonna 1982 ja suoritti taloustieteen maisterintutkinnon Malin hallintokorkeakoulusssa vuonna 1987. Hän on käynyt useita koulutuksia ulkomailla. Maatalouden kehityspankissa työskennellyt Sanou nimitettiin Moctar Ouanen hallituksen talous- ja valtiovarainministeriksi lokakuussa 2020. Hän jatkoi samassa tehtävässä Choguel Maïgan hallituksessa kesäkuussa 2021. Sanou on naimisissa ja neljän lapsen isä. Hän puhuu ranskaa, englantia ja bambaraa ja pitää matkustamisesta, lukemisesta ja lentopallosta. ==Lähteet== Luokka:Malilaiset poliitikot Luokka:Valtiovarainministerit Luokka:Vuonna 1964 syntyneet Luokka:Elävät henkilöt
Harjavallan Kuparikiekko

Kuparikiekko on harjavaltalainen jääkiekkoseura joka pelaa II-Divisioonassa ja Suomen Cupissa == Nykyinen joukkue == == KuKi taustaiset Tunnetut pelaajat == * Jouka Juhola * Kari Makkonen * Juho Vanhala == Lähteet == Luokka:Jääkiekon II-divisioonaseurat
Valentina Sidorova

Valentina Vasiljevna Sidorova (, 4. toukokuuta 1954 Moskova, Venäjän SFNT – 9. kesäkuuta 2021) oli kilpaurallaan Neuvostoliittoa edustanut miekkailija, olympiavoittaja ja maailmanmestari. Sidorova voitti floretin joukkuekilpailussa olympiakultaa Montréalissa 1976 ja olympiahopeaa Moskovassa 1980. MM-kilpailuista Sidorova saavutti floretin yksilö- ja joukkuekilpailuista yhteensä yhdeksän maailmanmestaruutta, kaksi MM-hopeaa ja yhden MM-pronssin. Sidorova kuoli 67-vuotiaana 9. kesäkuuta 2021.https://press.sportedu.ru/item/ushla-iz-zhizni-olimpiiskaya-chempionka- po-fekhtovaniyu-valentina-sidorova Olympedia == Lähteet == * === Viitteet === == Aiheesta muualla == * Luokka:Neuvostoliittolaiset miekkailijat Luokka:Neuvostoliittolaiset olympiavoittajat Luokka:Vuonna 1954 syntyneet Luokka:Vuonna 2021 kuolleet
Happa

Happa on kiinalainen koirarotu. Se on joko uhanalainen tai sukupuuttoon kuollut. Yksi yksilö on nykyisin täytettynä Tringin eläintieteellisessä museossa. == Ulkonäkö == Happa on matala, lyhytraajainen ja lyhytkarvainen. Säkäkorkeuden arvioitiin olevan n. 23 cm ja painon 2–3 kg. == Luonne ja käyttätyminen == Happaa on kuvailtu ovelaksi, valppaaksi ja siistiksi. On väitetty, että sillä olisi sekä kiinanpalatsikoiran että mopsin huonot puolet eikä kummankaan hyviä puolia. == Alkuperä == Tämä muinainen rotu on käytännössä lyhytkarvainen kiinanpalatsikoira. Erään teorian mukaan se olisi juuriltaan turkkilainen. Vuonna 1906 rouva Carnegie toi Pekingistä kaksi ensimmäistä länsimaissa nähtyä yksilöä, joista toinen oli black&tan; ja toinen keltavalkoinen - niiden väitettiin olleen varastettu kuninkaallisesta palatsista. Seuraavana vuonna toinen niistä osallistui Pekingese Club:n ensimmäiseen viralliseen näyttelyyn. Rotu vaikuttaisi kuolleen sukupuuttoon 1900-luvun aikana, mutta kukaan ei ole kuitenkaan käytännössä kutsunut sitä sukupuuttoon kuolleeksi. Vuonna 1991 tiibetiläisten rotujen asiantuntija Juliette Cunliffe vieraili nepalilaisessa luostarissa lähellä Pokharaa, missä hän pani merkille pienen, lyhytkarvaisen koiran, joita paikalliset munkit kutsuivat happaksi. Kyseinen yksilö oli liian pitkäraajainen ja suippokuonoinen perinteiseen happaan verrattuna, mutta sen olemassa olo todistaa kuitenkin, että alueella on edelleen koiria, jotka vastaavat rodun perimää. === Etymologia === Kiinaksi hah-bah tarkoittaa "pientä lemmikkikoiraa". === Vaikutus muihin rotuihin === Joidenkin asiantuntijoiden mukaan rotu on sekä kiinanpaltsikoiran, tiibetinspanielin että mopsin esi-isä. Eräs kiinalaisia rotuja tutkinut opiskelija väittää, että mopsi polveutui lyhytkarvaisesta kääpiökoirasta (mahdollisesti happasta), ja risteytyi pitkäkarvaisen koiran kanssa, josta sittemmin kehittyi kiinanpalatsikoira. Oli keskinäinen polveutumisjärjestys mikä tahansa, on selvää että kaikki nämä neljä rotua - happa, kiinapalatsikoira, tiibetinspanieli ja mopsi - ovat läheistä sukua keskenään. ==Lähteet== Luokka:FCI:n ulkopuoliset rodut Luokka:Kääpiökoirat Luokka:Kiinalaiset koirarodut
Roland Varga

Roland Varga (s. 23. tammikuuta 1990 Budapest) on unkarilainen jalkapalloilija, pelipaikaltaan laitahyökkääjä. Hän on edustanut kotimaassaan Újpestia, Győriä, Ferencvárosia ja MTK Budapestia sekä Italiassa Serie B:ssä Bresciaa ja Serie C:ssä Foggiaa. Hän on pelannut Unkarin pääsarjassa 247 ottelua, joista 143 ottelua Ferencvárosin joukkueessa, ja tehnyt niissä 78 maalia. Kaudella 2017–2018 hän oli 17 maalillaan liigan maalintekijätilastossa jaetulla toisella sijalla. Hän on voittanut Unkarin-mestaruuden Győrin joukkueessa vuonna 2013 sekä Ferencvárosissa vuosina 2016, 2019 ja 2020. Unkarin cupin hän on voittanut Ferencvárosissa vuosina 2015, 2016 ja 2017, ja hän teki maalin vuosien 2015 ja 2017 loppuotteluissa. Kaudella 2019–2020 Varga pelasi Eurooppa-liigassa neljä ottelua ja teki maalin lokakuussa TsSKA Moskovaa vastaan. Varga pelasi Unkarin alle 19-, alle 20- ja alle 21-vuotiaiden maajoukkueissa. Hän pelasi Unkarin A-maajoukkueessa ensimmäisen kerran toukokuussa 2014 ystävyysottelussa Tanskaa vastaan ja teki ottelussa maalin. Hän on kesäkuun 11. päivään 2021 mennessä pelannut 21 maaottelua, joissa kymmenen kertaa avauskokoonpanossa. Maaleja hän on tehnyt kolme: Tanska-ottelun lisäksi kesäkuussa 2014 ystävyysottelussa Kazakstania ja kesäkuussa 2018 ystävyysottelussa Valko-Venäjää vastaan. == Lähteet == Luokka:Unkarilaiset jalkapalloilijat Luokka:Vuonna 1990 syntyneet Luokka:Elävät henkilöt
Bendegúz Bolla

Bendegúz Bolla (s. 22. marraskuuta 1999 Székesfehérvár) on unkarilainen jalkapalloilija, jonka pelipaikka on oikealla laidalla. Hän edustanut kotimaassaan Fehérvária ja on myös pelannut lainalla Siófokissa ja Zalaegerszegissa. Hän on pelannut Unkarin pääsarjassa 55 ottelua ja tehnyt niissä yhden maalin. Bolla siirtyi Englannin Valioliigassa pelaavaan Wolverhamptoniin kahden miljoonan euron siirtosummalla kesällä 2021. Hän ei kuitenkaan pelannut Wolverhamptonissa otteluakaan vaan oli kaksi kautta lainalla Grasshoppersissa, jossa hän pelasi 63 Sveitsin Superliigan ottelua ja teki kuusi maalia, ja kauden 2023–2024 lainalla saman maan Servettessä, jossa hän pelasi 30 superliigaottelua ja teki viisi maalia. Hän siirtyy kesällä 2024 itävaltalaisseura Rapid Wieniin. Bolla pelasi Unkarin alle 18-, alle 19- ja alle 21-vuotiaiden maajoukkueissa. Alle 21-vuotiaiden Euroopan- mestaruuskilpailuissa 2021 hän oli joukkueen kapteeni ja teki Unkarin maalin sen hävitessä viimeisen alkulohko-ottelunsa Alankomaille 1–6. Bolla pelasi Unkarin A-maajoukkueessa kaksi ensimmäistä otteluaan kesäkuussa 2021 ystävyysotteluissa Kyprosta ja Irlantia vastaan. Hän kuului Unkarin joukkueeseen vuodelle 2021 siirretyissä EM-kilpailuissa, muttei päässyt pelaamaan. Kaikkiaan hän on kesäkuun 2024 puoliväliin mennessä pelannut 18 A-maaottelua. == Lähteet == Luokka:Unkarilaiset jalkapalloilijat Luokka:Vuonna 1999 syntyneet Luokka:Elävät henkilöt
Attila Fiola

Attila Fiola (s. 17. helmikuuta 1990 Szekszárd) on unkarilainen jalkapalloilija, pelipaikaltaan puolustaja. Hän on edustanut kotimaassaan Paksia, Puskás Akadémiaa ja Fehérvária. Hän on pelannut kauden 2023–2024 loppuun mennessä Unkarin pääsarjassa 338 ottelua ja tehnyt niissä kolme maalia. Hän voitti Unkarin-mestaruuden vuonna 2018 ja Unkarin cupin vuonna 2019. Hän pelasi Eurooppa-liigassa kuusi ottelua kaudella 2018–2019. Fiola pelasi Unkarin alle 21-vuotiaiden maajoukkueessa. Hän pelasi Unkarin A-maajoukkueessa ensimmäisen ottelunsa lokakuussa 2014 EM-karsinnassa Färsaaria vastaan. Euroopan-mestaruuskilpailuissa 2016 hän pelasi kokonaan ensimmäisen alkulohko-ottelun Itävaltaa vastaan mutta jäi sitten vaihtopelaajaksi. Kesälle 2021 siirtyneissä EM-kilpailuissa 2020 hän pelasi kaikki kolme ottelua avauskokoonpanossa ja teki toisessa, 1–1-tasapeliin päättyneessä alkulohko-ottelussa Ranskaa vastaan joukkueensa maalin. Hän on kesäkuun 2024 puoliväliin mennessä pelannut 58 A-maaottelua, joista 50 ottelua avauskokoonpanossa. Ensimmäisen maaottelumaalinsa hän teki maaliskuussa 2021 MM-karsintaottelussa Andorraa vastaan ja toisen sitten saman vuoden EM- kilpailuissa. == Lähteet == Luokka:Unkarilaiset jalkapalloilijat Luokka:Vuonna 1990 syntyneet Luokka:Elävät henkilöt
Misfitsin diskografia

Misfits-yhtyeen diskografia. == Studioalbumit == Vuosi Albumi Julkaisutiedot Listasijoitukset (Billboard) 1982 Walk Among Us * Julkaistu: Maaliskuu 1982 * Levy-yhtiö: Ruby Records / Slash Records * Formaatti: LP, CD, kasetti 1983 Earth A.D./Wolf's Blood * Julkaistu: Joulukuu 1983 * Levy-yhtiö: Plan 9 Records * Formaatti: LP, CD, kasetti 1997 Static Age * Julkaistu: 13. Huhtikuuta 1997 * Levy-yhtiö: Caroline Records * Formaatti: LP, CD American Psycho * Julkaistu: 15. Heinäkuuta 1997 * Levy-yhtiö: Geffen Records * Formaatti: LP, CD, kasetti 117 1999 Famous Monsters * Julkaistu: Lokakuu 1999 * Levy-yhtiö: Roadrunner Records * Formaatti: LP, CD 138 2003 Project 1950 * Julkaistu: 29. Heinäkuuta 2003 * Levy-yhtiö: Omakustanne * Formaatti: CD 133 2011 The Devil.s Rain * Julkaistu: 4. Lokakuuta 2011 * Levy-yhtiö: Omakustanne * Formaatti: CD 70 == Livealbumit == Vuosi Albumi Julkaisutiedot 1987 Evilive * Julkaistu: Lokakuu 1987 * Levy-yhtiö: Plan 9 Records * Formaatti: CD, LP, kasetti 1998 Evilive II * Julkaistu: 14. Elokuuta 1998 * Levy-yhtiö: Caroline Records * Formaatti: CD 2013 Dead Alive! * Julkaistu: 5. Helmikuuta 2013 * Levy-yhtiö: Omakustanne * Formaatti: CD, LP == Kokoelmat == Vuosi Albumi Julkaisutiedot 1985 Legacy Of Brutality * Julkaistu: Syyskuu 1985 * Levy- yhtiö: Caroline Records / Plan 9 Records * Formaatti: LP, CD, kasetti 1986 Misfits * Julkaistu: 1. Heinäkuuta 1986 * Levy-yhtiö: Caroline Records * Formaatti: LP, CD, kasetti 1995 Collection II * Julkaistu: 14. Marraskuuta 1995 * Levy-yhtiö: Caroline Records * Formaatti: LP, CD, kasetti 2001 Cuts From The Crypt * Julkaistu: 30. Lokakuuta 2001 * Levy-yhtiö: Roadrunner Records * Formaatti: CD == EP't == Vuosi Albumi Julkaisutiedot 1980 Beware * Julkaistu: Tammikuu 1980 * Levy-yhtiö: Plan 9 Records * Formaatti: 12' 1981 3 Hits From Hell * Julkaistu: Huhtikuu 1981 * Levy-yhtiö: Plan 9 Records * Formaatti: 7' 1982 Evilive * Julkaistu: Joulukuu 1982 * Levy-yhtiö: Plan 9 Records * Formaatti: 7' 2013 Horror Xmas * Julkaistu: 3. Joulukuuta 2013 * Levy-yhtiö: Omakustanne * Formaatti: 7', CD 2016 Friday The 13th * Julkaistu: 17. Kesäkuuta 2016 * Levy-yhtiö: Omakustanne * Formaatti: 7', CD == Singlet == Vuosi Single Albumilta 1977 "Cough/Cool" 1978 "Bullet" Static Age 1979 "Horror Business" "Night Of The Living Dead" 1981 "Halloween" 1984 "Die, Die My Darling" 1997 "Dig Up Her Bones" American Psycho 1998 "I Wanna Be A NY Ranger" 1999 "Scream!" Famous Monsters "Monster Mash" 2002 "Day The Earth Caught Fire" 2003 "This Magic Moment" Project 1950 2006 "Psycho In The Wax Museum" 2009 "Land Of The Dead" 2011 "Twilight Of The Dead" The Devil's Rain 2013 "Descending Angel" 2015 "Zombie Girl" "Vampire Girl" Luokka:Diskografiat
İrfan Kahveci

İrfan Can Kahveci (s. 15. heinäkuuta 1995 Çorum) on turkkilainen jalkapalloilija, pelipaikaltaan keskikenttäpelaaja. Hän on edustanut kotimaassaan Gençlerbirliğiä, lainasopimuksella Hacettepea, İstanbul Başakşehiria ja tammikuusta 2021 alkaen Fenerbahçea. Hän on pelannut kauden 2023–2024 loppuun mennessä Turkin Superliigassa 281 ottelua ja tehnyt niissä 41 maalia. Hän voitti Turkin-mestaruuden Başakşehirin joukkueessa kaudella 2019–2020 ja Turkin Cupin Fenerbahçen joukkueessa kaudella 2022–2023. Hän on pelannut Mestarien liigassa kuusi ottelua ja teki joulukuussa 2020 hattutempun kotiottelussa RB Leipzigia vastaan, mikä ei kuitenkaan estänyt vierasjoukkueen voittoa. Eurooppa-liigassa Kahveci on pelannut 23 ottelua ja tehnyt kolme maalia. Kahveci pelasi useissa Turkin nuorisomaajoukkueissa. Hän pelasi ensimmäisen ottelunsa Turkin A-maajoukkueessa maaliskuussa 2018 ystävyysottelussa Irlantia vastaan. Lokakuun 2024 puoliväliin mennessä hän on pelannut 37 maaottelua, joista 21 ottelua avauskokoonpanossa. Vuonna 2021 pelatuissa EM-kilpailuissa hän tuli vaihdosta kentälle otteluissa Italiaa ja Walesia vastaan sekä pelasi avauskokoonpanossa kolmannessa alkulohko-ottelussa Sveitsiä vastaan. Sveitsi-ottelussa hän teki A-maajoukkueuransa ensimmäisen maalin, joka oli myös Turkin ainoa maali EM-turnauksessa. Toisen maaottelumaalinsa Kahveci teki kesäkuussa 2023 EM-karsintaottelussa Latviaa vastaan; tuo 2–3-voittomaali syntyi toisen jakson lisäajalla minuutti Latvian tasoitusmaalin jälkeen. EM-kilpailuissa 2024 hän tuli vaihdosta kentälle neljännesvälieräottelussa Itävaltaa vastaan. Hän teki kolmannen maaottelumaalinsa lokakuussa 2024 Kansojen liigan ottelussa Montenegroa vastaan ja neljännen kolme päivää myöhemmin Kansojen liigan ottelussa Islantia vastaan. == Lähteet == Luokka:Turkkilaiset jalkapalloilijat Luokka:Vuonna 1995 syntyneet Luokka:Elävät henkilöt
Halil Dervişoğlu

Halil Dervişoğlu (s. 8. joulukuuta 1999 Rotterdam, Alankomaat) on turkkilainen jalkapalloilija, pelipaikaltaan hyökkääjä. Hän edustaa Turkin Superliigassa pelaavaa Galatasarayta. Dervişoğlu nousi alankomaalaisen Sparta Rotterdamin junioreista edustusjoukkueeseen toukokuussa 2018. Kaudeksi 2019–2020 Sparta nousi pääsarja Eredivisiehen, jossa Dervişoğlu pelasi 17 ottelua ja teki viisi maalia. Tammikuussa 2020 hän siirtyi Englannin mestaruussarjan Brentfordiin mutta pelasi vielä saman vuoden loppupuolella lainasopimuksella yhdeksän Eredivisie-ottelua Twenten joukkueessa. Vuoden 2021 alkupuoliskolla hän pelasi lainasopimuksella Galatasarayn joukkueessa 12 Turkin Superliigan ottelua ja teki niissä kolme maalia. Myös kaudella 2021–2022 hän oli lainalla Galatasarayssa ja pelasi 28 superliigaottelua, joissa hän teki neljä maalia. Eurooppa-liigassa hän pelasi neljä ottelua. Kaudella 2022–2023 Dervişoğlu pelasi Brentfordissa vain muutaman minuutin yhdessä valioliigaottelussa ja yhden liigacupottelun. Syyskuussa 2022 hän siirtyi kauden loppuun kestäneelle lainalle mestaruussarjajoukkue Burnleyyn. Heinäkuussa 2023 hän siirtyi Turkkiin Galatasarayn joukkueeseen. Hän pelasi kaudella 2023–2024 Superliigassa 14 ottelua Galatasarayssa ja 11 ottelua lainalla Hataysporissa. Mestarien liigan karsinnassa hän teki neljässä ottelussa kaksi maalia. Dervişoğlu pelasi Turkin alle 19- ja alle 21-vuotiaiden maajoukkueissa. Hän pelasi ensimmäisen ottelunsa Turkin A-maajoukkueessa toukokuussa 2021 ystävyysottelussa Azerbaidžania vastaan ja teki ottelussa maalin. Vuonna 2021 pelatuissa EM-kilpailuissa hän tuli vaihdosta kentälle Turkin ensimmäisessä alkulohko-ottelussa Italiaa vastaan ja seuraavassa ottelussa Walesia vastaan. Heinäkuun 2024 loppuun mennessä hän on pelannut 16 maaottelua, joista kahdeksan avauskokoonpanossa. Hän on tehnyt kuusi maaottelumaalia, debyyttiottelunsa jälkeen yhden syyskuussa 2021 MM-karsinnan vierasottelussa Gibraltaria, kaksi marraskuussa 2021 MM-karsinnan kotiottelussa Gibraltaria, yhden kesäkuussa 2022 Kansojen liigan ottelussa Färsaaria ja yhden kolme päivää myöhemmin Kansojen liigan ottelussa Liettuaa vastaan. == Lähteet == Luokka:Turkkilaiset jalkapalloilijat Luokka:Vuonna 1999 syntyneet Luokka:Elävät henkilöt
András Schäfer

András Schäfer (s. 13. elokuuta 1999 Szombathely) on unkarilainen jalkapalloilija, pelipaikaltaan keskikenttäpelaaja. Hän edustanut kotimaassaan MTK Budapestia, Italiassa Genoaa ja lainasopimuksella Chievo Veronaa sekä Slovakiassa puolisen vuotta lainasopimuksella ja syyskuusta 2020 alkaen pysyvästi Dunajská Stredaa. Tammikuussa 2022 hän siirtyi Saksan Bundesliigassa pelaavaan Union Berliniin. Italiassa Schäfer ei päässyt pelaamaan sarjaotteluita edustusjoukkueissa. Unkarin pääsarjassa hän on pelannut 16 ottelua, joissa hän on tehnyt yhden maalin, ja Slovakian pääsarjassa 52 ottelua, joissa hän on tehnyt kolme maalia elo-syyskuussa 2021. Saksan Bundesliigassa hän pelasi ensimmäisellä kausipuolikkaallaan kahdeksan ottelua ja teki niissä yhden maalin. Kaudella 2022–2023 hän pelasi Bundesliigassa 16 ja Eurooppa-liigassa viisi ottelua. Kaudella 2023–2024 hän pelasi 20 bundesliigaottelua, joissa hän teki yhden maalin. Hän oli jalkavammojen vuoksi sivussa lähes yhtäjaksoisesti vuoden ajan marraskuulta 2022 alkaen. Schäfer pelasi Unkarin nuorisomaajoukkueissa. Hän pelasi Unkarin A-maajoukkueessa ensimmäisen kerran syyskuussa 2020 Kansojen liigan ottelussa Turkkia vastaan. Hän on huhtikuun 2024 loppuun mennessä pelannut 24 A-maaottelua ja tehnyt niissä kolme maalia, kesäkuussa 2021 ystävyysottelussa Kyprosta ja EM- kilpailujen alkulohko-ottelussa Saksaa vastaan sekä marraskuussa 2021 MM- karsintaottelussa Puolaa vastaan. Kesän 2021 EM-kilpailuissa Schäfer pelasi avauskokoonpanossa joukkueensa kaikki kolme ottelua. == Lähteet == Luokka:Unkarilaiset jalkapalloilijat Luokka:Vuonna 1999 syntyneet Luokka:Elävät henkilöt
Attila Szalai

Attila Szalai (s. 20. tammikuuta 1998 Budapest) on unkarilainen jalkapalloilija, pelipaikaltaan keskuspuolustaja. Hän edustaa Saksan Bundesliigassa pelaavaa TSG 1899 Hoffenheimia mutta pelasi kaudella 2023–2024 myös lainalla saman liigan SC Freiburgissa. Hän on pelannut Unkarin A-maajoukkueessa vuodesta 2019. Szalai siirtyi vuonna 2012 Itävaltaan Rapid Wienin junioreihin ja pelasi edustusjoukkueessa Itävallan Bundesliigassa yhden ottelun toukokuussa 2016. Kesällä 2017 hän siirtyi Unkariin Mezőkövesdin joukkueeseen, jossa hän kahden kauden aikana pelasi 45 pääsarjaottelua ja teki niissä kaksi maalia. Kesällä 2019 hän siirtyi Kyprokselle Apollon Limassolin joukkueeseen. Hän pelasi Kyproksen pääsarjassa 30 ottelua ja teki niissä kaksi maalia. Tammikuussa 2021 hän siirtyi turkkilaisseura Fenerbahçeen ja pelasi avauskaudellaan Turkin Superliigassa 21 ottelua, joissa hän teki kolme maalia. Seuraavalla kaudella hän pelasi 31 superliigaottelua ja teki niissä yhden maalin. Kaudella 2022–2023 hän pelasi 32 superliigaottelua ja teki niissä kaksi maalia. Szalai pelasi Fenerbahçessa 14 Eurooppa-liigan ja kaksi Konferenssiliigan ottelua. Szalai siirtyi heinäkuussa 2023 saksalaisseura Hoffenheimiin. Hän pelasi vuoden 2023 loppuun mennessä neljä bundesliigaottelua. Tammikuussa 2024 hän siirtyi lainalle Freiburgiin, jossa hän pelasi loppukauden aikana kolme bundesliigaottelua. Szalai pelasi Unkarin nuorisomaajoukkueissa. Hän pelasi Unkarin A-maajoukkueessa ensimmäisen kerran marraskuussa 2019 ystävyysottelussa Uruguayta vastaan. Hän pelasi kesällä 2021 käydyissä Euroopan-mestaruuskilpailuissa täydet minuutit joukkueensa kaikissa kolmessa ottelussa. Hän on huhtikuun 2024 loppuun mennessä pelannut 43 A-maaottelua ja tehnyt niissä yhden maalin, marraskuussa 2022 ystävyysottelussa Luxemburgia vastaan. == Lähteet == Luokka:Unkarilaiset jalkapalloilijat Luokka:Vuonna 1998 syntyneet Luokka:Elävät henkilöt
Koripallon Mestarien liiga 2019–2020

Koripallon Mestarien liigan kausi 2019–2020 oli sarjan historian neljäs. Sarjaan osallistui karsinta mukaan lukien 48 joukkuetta 29 maasta. Kausi alkoi karsintakierroksilla 19. syyskuuta 2019 ja päättyi final eight -turnauksen loppuotteluun 4. lokakuuta 2020: kausi keskeytettiin keväällä 2020 koronaviruspandemian vuoksi ja jatkettiin loppuun syksyllä 2020 lopputurnausmuodossahttps://www.talkbasket.net/78807-basketball-champions- league-to-schedule-a-final-eight-in-late-september-to-conclude- the-2019-20-season. Sarjan mestaruuden voitti ensimmäisen kerran espanjalainen CB Miraflores, joka voitti loppuottelussa toista voittoaan tavoitelleen kreikkalaisen AEK:n 85–74.https://www.championsleague.basketball/19-20/news/hereda-san-pablo- burgos-crowned-2020-basketball-champions-league-winners Pronssiottelussa ranskalainen JDA Dijon voitti espanjalaisen Basket Zaragoza 2002:n 70–65http://www.championsleague.basketball/19-20/game/0410/JDA-Dijon- Casademont-Zaragoza#tab=overview. Suomalaisjoukkueista Mestarien liigaan osallistui Kauhajoen Karhu, joka putosi jatkosta toisella karsintakierroksella. == Lähteet == == Aiheesta muualla == * Virallinen kotisivu Luokka:Koripallosarjojen kausi 2019–2020/2020 2020
Kultaiset korvarenkaat (elokuva)

Kultaiset korvarenkaat on Mitchell Leisenin ohjaama yhdysvaltalainen romanttinen vakoiluelokuva vuodelta 1947. Sen käsikirjoitus perustuu unkarilaisen Jolán Földesin romaaniin. Pääosia näyttelevät Ray Milland ja Marlene Dietrich. Elokuva kertoo brittiläisestä vakoojasta, joka lähetetään Saksaan hieman ennen toisen maailmansodan alkua. Vakoojan tehtävänä on etsiä saksalainen tiedemies, joka kehittelee uudenlaista myrkkykaasua, ja estää tiedemiestä luovuttamasta kaasun kemiallista kaavaa saksalaisille. Elokuvan tunnusmelodiasta levytettiin useita versioita, joista Peggy Leen levyttämä versio nousi Yhdysvaltain singlelistan kakkoseksi. == Näyttelijät == == Lähteet == == Aiheesta muualla == * * Luokka:Vuoden 1947 yhdysvaltalaiset elokuvat Luokka:Yhdysvaltalaiset vakoiluelokuvat
Ákos Kecskés

Ákos Kecskés (s. 4. tammikuuta 1996 Hódmezővásárhely) on unkarilainen jalkapalloilija, pelipaikaltaan keskuspuolustaja. Hän siirtyi vuonna 2010 italialaisseura Atalantan junioreihin. Hän pysyi seuran omistuksessa kesään 2018 saakka mutta pelasi edustusjoukkuetasolla sarjaotteluita vain lainasopimuksilla Unkarissa Újpestin sekä Puolassa Termalica Niecieczan ja Korona Kielcen joukkueissa. Hän pelasi Unkarissa 31 ja Puolassa 16 pääsarjaottelua. Vuodesta 2018 hän on edustanut Sveitsissä Luganoa. Hän on pelannut kolmen kauden aikana Sveitsin Superliigassa 62 ottelua ja tehnyt niissä kaksi maalia. Kecskés pelasi useissa Unkarin nuorisomaajoukkueissa. Hän pelasi Unkarin A-maajoukkueessa ensimmäiset ottelunsa marraskuussa 2020 Kansojen liigan ottelussa Serbiaa ja kesäkuussa 2021 ystävyysottelussa Irlantia vastaan. == Lähteet == Luokka:Unkarilaiset jalkapalloilijat Luokka:Vuonna 1996 syntyneet Luokka:Elävät henkilöt
Loïc Négo

Loïc Négo (s. 15. tammikuuta 1991 Pariisi, Ranska) on ranskalais-unkarilainen jalkapalloilija, pelipaikaltaan oikea laitapuolustaja. Hän nousi Ranskassa Nantesin junioreista edustusjoukkueeseen mutta siirtyi kesällä 2011 Italiaan ja on sen jälkeen pelannut Belgiassa, Unkarissa ja Englannissa. Kaudet 2015–2023 hän edusti unkarilaisseura Fehérvária (entiseltä nimeltään Videoton). Kesällä 2023 hän siirtyi Ranskan Ligue 1:ssä pelaavaan Le Havreen. Négo edusti nuorisomaajoukkueissa Ranskaa ja voitti alle 19-vuotiaiden Euroopan-mestaruuden vuonna 2010. Hän pelasi Unkarin A-maajoukkueessa ensimmäisen kerran lokakuussa 2020 EM-jatkokarsintaottelussa Bulgariaa vastaan. Kesällä 2021 pelatuissa EM-kilpailuissa hän tuli Unkarin ensimmäisessä alkulohko-ottelussa vaihdosta kentälle ja pelasi täydet minuutit kahdessa muussa ottelussa. Hän on maaliskuun 2024 loppuun mennessä pelannut 35 A-maaottelua ja tehnyt niissä kaksi maalia: marraskuussa 2020 EM- jatkokarsintaottelussa Islantia ja maaliskuussa 2021 MM-karsintaottelussa Andorraa vastaan. == Lähteet == Luokka:Unkarilaiset jalkapalloilijat Luokka:Ranskalaiset jalkapalloilijat Luokka:Vuonna 1991 syntyneet Luokka:Elävät henkilöt
Kyi leo

Kyi leo on yhdysvaltalainen koirarotu. == Ulkonäkö == Kyi leo on lhasa apsoa pienempi ja maltankoiraa suurempi. Se muistuttaa lhasa apsoa, mutta sillä on tätä hieman pidempi kuono, vähemmän ulkonevat silmät ja lyhyempi karvapeite. Väritys on yleensä mustavalkoinen, mutta myös kullanruskea-valkoisia yksilöitä esiintyy ja harvemmin myös yksivärisiä. Kuva:KyiLeoGus.jpg|Mustavalkoinen Kuva:Perro Kyi Leo 2.jpg|Kultavalkoinen == Luonne ja käyttäytyminen == Rotu on leikkisä ja elämäniloinen. == Alkuperä == 1940-luvulla sanfranciscolainen perhe risteytti keskenään lhasa apson ja maltankoiran. He jatkoivat syntyneiden pentujen jalostamista eteenpäin. Myöhemmin sanjoselainen koirankasvattaja hankki heiltä mustavalkoisen uroksen ja kulta-valkoisen nartun. Hän käytti jalostukseen näitä kahta koiraa, erästä kulta-valkoista lhasa apson ja maltankoiran välistä risteytystä sekä mustavalkoista lhasa apso -urosta. Näistä neljästä yksilöstä muodostui lopulta uuden rodun kantapopulaatio. Tämä uusi kasvattaja alkoi kutsua perustamaansa jalostuslinjaa nimellä Lhasa-Maltese Shaggie.Morris, Desmond. Dogs - The Ultimate Dictionary of Over 1000 Dog Breeds, s. 560–561. Trafalgar Square, 2008: North Pomfret, Vermont. Concordin kaupungissa asunut Harriet Linn hankki ensin yhden San Josessa kasvatetuista pennuista, mustavalkoisen nartun nimeltä Mitzi ja myöhemmin toisen koiran samalta kasvattajalta - mustavalkoisen uroksen nimeltä Impy. Näiden kahden koiran jälkeläiset syntyivät vuonna 1967, ja Linn jatkoi kasvattamista eteenpäin tavoitteenaan jalostaa kokonaan uusi rotu. Vuonna 1972 populaatio käsitti 60 yksilöä, ja rodun kysyntä oli kasvussa. Kyseisenä vuonna perustettiin rotujärjestö ja keksittiin nykyinen rotunimi. Vuonna 1986 kanta oli kasvanut 190 yksilöön. Rotujärjestö on rekisteröinyt kyi leon viralliseksi tavaramerkikseen. === Etymologia === Sana kyi tarkoittaa tiibetin kielellä koiraa, kun taas nimen loppuosa leo tulee latinan leijonaa tarkoittavasta sanasta. ==Lähteet== Luokka:Yhdysvaltalaiset koirarodut Luokka:FCI:n ulkopuoliset rodut Luokka:Kääpiökoirat
Mi-ki

Mi-ki on yhdysvaltalainen koirarotu. Sillä ei ole FCI:n eikä American Kennel Club:n hyväksyntää. == Ulkonäkö == Mi-ki näyttää japanese chinin ja maltankoiran välimuodolta. Sillä on omenanmuotoinen kupolimainen kallo. Kuonon pituus vaihtelee 1–4 cm välillä. Korvat voivat olla joko pystyt tai riippuvat. Häntä on selän päälle kiertynyt. Karvapeite voi olla pitkä tai lyhyt - ensiksi mainittu on suora, silkkinen ja hieno, jälkimmäinen vastaavasti sileä ja ihonmyötäinen. Pitkäkarvaisilla yksilöillä karva muodostaa suun alueelle viikset ja parran. Kaikki värit hyväksytään. Säkäkorkeus on maksimissaan 28 cm ja paino 2–4 kg.Morris, Desmond. Dogs - The Ultimate Dictionary of Over 1000 Dog Breeds, s. 562. Trafalgar Square, 2008: North Pomfret, Vermont. == Luonne ja käyttäytyminen == Mi-ki on älykäs, ystävällinen, sosiaalinen, hyväluonteinen ja valpas. Toisin kuin moni muu kääpiökoira, se ei suhtaudu myöskään vieraisiin varautuneesti. Se haukkuu vain harvoin, joten se sopeutuu hyvin kaupunkiasuntoon - sen väitetään jopa oppivan käyttämään kissan hiekkalaatikkoa. Kasvattajat suosittelevat rotua vanhuksille ja liikuntarajoitteisille. == Alkuperä == Mi-ki on mahdollisesti syntynyt alun perin kahden eri kääpiörodun - esimerkiksi maltankoiran ja japanese chinin - vahingossa tapautuneesta risteymästä. Varmaa tietoa on kuitenkin ainoastaan se, että sen uskotaan olevan taustaltaan "aasialainen" ja että se jakaa yhteisen alkuperän maltankoiran, japanese chinin ja papillonin kanssa. Rotua esiintyi Yhdysvalloissa ensikerran 1980-luvulla. Mi-Ki Club of America perustettiin Wisconsinissa vuonna 1996. == Hoito == Näyttelykoirilta pään ja käpälöiden alueen karvat tulee leikata/ajaa pois ja kannukset poistaa. ==Lähteet== Luokka:Yhdysvaltalaiset koirarodut Luokka:FCI:n ulkopuoliset rodut Luokka:Kääpiökoirat
Joe Rodon

Joe Rodon (s. 22. lokakuuta 1997 Swansea) on walesilainen jalkapalloilija, pelipaikaltaan keskuspuolustaja. Hän on pituudeltaan 193-senttimetrinen. Hän on edustanut Englannin Valioliigassa pelaavaa Tottenham Hotspuria lokakuusta 2020 alkaen mutta pelaa kauden 2023–2024 lainalla Englannin mestaruussarjan Leeds Unitedissa. Hän pelasi kauden 2022–2023 lainasopimuksella Rennesissä Ranskan Ligue 1:tä. Hän on pelannut Valioliigassa 15 ottelua, joista kahdeksan ottelua avauskokoonpanossa. Aiemmin hän on edustanut Swansea Cityä ja lainasopimuksella Cheltenham Townia. Rodon pelasi Walesin A-maajoukkueessa ensimmäisen ottelunsa syyskuussa 2019 EM-karsinnassa Azerbaidžania vastaan. Kesän 2021 EM-kilpailuissa hän pelasi Walesin kaikki neljä ottelua alusta loppuun, ja samoin MM-kilpailuissa 2022 Walesin kaikki kolme ottelua. Hän on vuoden 2023 loppuun mennessä pelannut 42 A-maaottelua, joissa 39 kertaa avauskokoonpanossa. == Lähteet == Luokka:Walesilaiset jalkapalloilijat Luokka:Vuonna 1997 syntyneet Luokka:Elävät henkilöt
Ristin Paavali

Pyhä Ristin Paavali (italiaksi San Paolo Della Croce; alkuperäiseltä nimeltään Paolo Francesco Danei; 3. tammikuuta 1694, Ovada, Piedmont, Italia – 18. lokakuuta 1775 Rooma, Italia) oli italialainen pyhimys, pappi, näkijä ja passionistisääntökunnan perustaja. Hän oli Luca Danielin ja Anna Maria Daneon toinen lapsi kuudestatoista. Hän on passionistisääntökunnan suojeluspyhimys ja hänen symboleitaan ovat mies passionistiasussa, musta tunika ja viitta, nahkavyö ja ruusukko, risti, kirja ja risti sekä passionistisääntökunnan sydäntunnus. Autuas paavi Pius IX julisti hänet autuaaksi 1. lokakuuta 1852 ja pyhimykseksi 29. kesäkuuta 1867. Hän eli seuraavien 9 paavien hallintokausien aikana: Innocentius XII (1691-1700), Klemens XI (1700-1721), Innocentius XIII (1721-1724), Benedictus XIII (1724-1730), Klemens XII (1730-1740), Benedictus XIV (1740-1758), Klements XIII (1758-1769), Klemens XIV (1769-1774) ja Pius VI (1775-1799). Kuolinaikaansa mennessä pyhimys oli perustanut 12 luostaria Italiaan. Hänen muistopäiväänsä on vietetty 18. lokakuuta, 19. lokakuuta, 20. lokakuuta ja aikaisemmin 28. huhtikuuta. Pyhää Ristin Paavalia on muistettu roomalaiskatolisessa messussa hänen muistopäiväänään seuraavanlaisella latinankielisellä kollehtarukouksella: == Elämänvaiheet == Pyhän Ristin Paavalin elämä voidaan jakaa seuraaviin vaiheisiin: * Syntymä 3. tammikuuta 1694 * Kaste tammikuu 1694 * Konfirmaatio 1719-1720 * Pappisvihkimys 7. kesäkuuta 1727 * Passionistisäännön hyväksyntä 15. toukokuuta 1741 * Passionistisääntökunnan hyväksyntä 1769 * Kuolema 18. lokakuuta 1775 == Lähteet == Luokka:Italialaiset pyhimykset Luokka:Kristilliset mystikot Luokka:Vuonna 1694 syntyneet Luokka:Vuonna 1775 kuolleet
Ville Vierimaa

Ville Valtteri Vierimaa (s. 1. lokakuuta 2002 Hyvinkää) on suomalainen pesäpalloilija, joka edustaa Superpesis-joukkue Hyvinkään Tahkoa. == Ura == Vierimaa on Hyvinkään Tahkon oma kasvatti. Hän pelasi kaudet 2019 ja 2020 Sotkamon Jymyn junioreissa ja Ykköspesis- ja Suomensarjajoukkueissa. Vierimaa teki Ykköspesis-debyyttinsä 13. heinäkuuta 2019 kotona Pöytyän Urheilijoita vastaan. Hän toi ottelussa yhden juoksun. Vierimaa teki Superpesis-debyyttinsä 8. kesäkuuta 2021 vieraissa Joensuun Mailaa vastaan. Hän toi ottelussa yhden juoksun. == Muuta == Vierimaa valmistui ylioppilaaksi Sotkamon lukiosta keväällä 2021. == Lähteet == Luokka:Suomalaiset pesäpalloilijat Luokka:Hyvinkään Tahkon pelaajat Luokka:Vuonna 2002 syntyneet Luokka:Elävät henkilöt
Ocherese

Ocherese on risteytystaustainen yhdysvaltalainen koirarotu. == Ulkonäkö == Runko on tiivis. Raajat ovat lyhyet ja hapsuttuneet. Häntä on pitkä, hapsuttunut ja selän yllä kannettu. Karvapeite on silkkinen ja pehmeä eikä siitä irtoa karvaa eikä se takkuunnu. Erilaisia värityksiä on paljon. Säkäkorkeus vaihtelee 23–30 cm ja paino 2–5 kg välillä.Morris, Desmond. Dogs - The Ultimate Dictionary of Over 1000 Dog Breeds, s. 564-565. Trafalgar Square, 2008: North Pomfret, Vermont. == Luonne ja käyttäytyminen == Rotu on älykäs, vilkas, innokas ja tarmokas. Janet Dilgerin mukaan se on ihanteellinen kodin seurakoira. == Alkuperä == Ocherese kehitettiin 1900-luvun lopulla seurakoiraksi. Indianalainen kiinanpalatsikoira-kasvattaja Janet Dilger oli huolissaan syntymävioista, joita hänen pennuillaan esiintyi. Terveydellisistä syistä hän päätti aloittaa risteytykset saadakseen aikaan pienen, pitkäkarvaisen, rauhallisen ja terveen koiran, joka ei pudottelisi karvoja. Hän risteytti ensin keskenään kiinanpalatsikoiran ja toyvillakoiran - tuloksena syntyi risteytys, joka tunnetaan nimellä peke-poo. Hän ei ollut kuitenkaan tyytyväinen tämän karvanlaatuun, joten hän astutti yhden peke- poonsa maltankoiralla. Näin syntyneestä kannasta hän päätti jatkaa jalostusta eteenpäin. Myöhemmin perustettiin Ocherese Club of America. === Etymologia === Nimi tulee sanoista ocher ("okra", viitaten väritykseen) ja ese (loppuosa rotunimissä Maltese ja Pekingese). ==Lähteet== Luokka:Yhdysvaltalaiset koirarodut Luokka:FCI:n ulkopuoliset rodut Luokka:Kääpiökoirat
Carlo Tacchini

Carlo Tacchini (s. 25. tammikuuta 1995 Verbania) on italialainen ratameloja. Hän edusti Italiaa Rio de Janeiron kesäolympialaisissa 2016 ollen kanadalaisyksikön 200 metrillä 15:s ja 1 000 metrillä seitsemäs. Tacchini on saavuttanut 500 metrin kanadalaisyksikössä MM-hopeaa Račicessa 2017 ja MM- pronssia Kööpenhaminassa 2021. EM-kilpailuista hänellä on Belgradista 2018 kaksi pronssia kanadalaisyksikön 1 000 ja 5 000 metreiltä sekä Poznańista 2021 yksi pronssi kanadalaisyksikön 5 000 metriltä. == Lähteet == Luokka:Italialaiset melojat Luokka:Vuonna 1995 syntyneet Luokka:Elävät henkilöt
Shilohinpaimenkoira

Shilohinpaimenkoira (Shiloh Shepherd) on yhdysvaltalainen koirarotu. == Ulkonäkö == thumb|Tummapiirteinen shiloh shepherd. Shilohinpaimenkoira on kookas ja suoraselkäinen.Morris, Desmond. Dogs - The Ultimate Dictionary of Over 1000 Dog Breeds, s. 566-567. Trafalgar Square, 2008: North Pomfret, Vermont. == Luonne ja käyttäytyminen == Rotu on hyväluonteinen. == Alkuperä == Rotu on saanut nimensä newyorkilaisesta Shiloh-kennelistä, jossa Tina Barber aloitti sen kehittämisen vuonna 1962. Hän muisti lapsuudestaan Saksassa kookkaat, vahvat ja helposti koulutettavat vuoristopaimenkoirat - toisin sanoen vanhanaikaiset saksanpaimenkoirat. Kun hän sitten vertasi niitä nykyisiin saksanpaimenkoiriin, hän huolestui siitä mihin suuntaan jalostus oli mennyt: modernit yksilöt olivat pienikokoisempia, pidempiä, laihempia, kevytluustoisempia ja niillä oli taipumusta pelkopuremiseen. Niinpä hän päätti luoda kennelissään uudelleen saksanpaimenkoiran varhaisen rotutyypin, jonka hän lapsuudestaan tunsi. Aloittaessaan jalostuksen vuonna 1962 Barber käytti vielä kennelnimeä Konigin. 12 vuoden suunnitelmallisen jalostuksen jälkeen hän alkoi olla epätoivoinen, koska hänestä tuntui ettei hän onnistuisi koskaan saamaan massiivista kokoa, terverakenteisia lonkkia ja poikkeuksellista älykkyyttä samassa paketissa. Vuonna 1974 hän vaihtoi kennelinsä nimeksi Shiloh, jatkaen edelleen jalostusprojektiaan. Valtaosa hänen kantakoiristaan oli tarkoin valittuja saksanpaimenkoiria, mutta vuonna 1989 hän käytti jalostukseen myös poikkeuksellisen kookasta alaskanmalamuuttia - saadakseen aikaan suuremman koon ja paremmat lonkat. 1990-luvulla hän onnistui lopulta tavoitteessaan luoda unelmiensa rotu. Hänen lisäkseen moni muukin saksanpaimenkoiran harrastaja haikaili alkuperäisen rotutyypin perään ja hankki sen vuoksi häneltä pentuja - niin tämä uusi rotu levisi eri puolille Pohjois-Amerikkaa. == Lähteet == Luokka:Yhdysvaltalaiset koirarodut Luokka:FCI:n ulkopuoliset rodut Luokka:Paimenkoirat Luokka:Seurakoirat
Munchkin (koira)

Munchkin (Toy Munchkin) on yhdysvaltalainen koirarotu. Sillä ei ole FCI:n eikä American Kennel Club:n hyväksyntää. == Ulkonäkö == Karvapeite on yleensä muotoiltu "leijonaleikkaukseksi", mutta osa omistajista antaa mielellään tuuhean ja tiheän karvan olla sellaisenaan. Kaikki värit sallitaan. Minimisäkäkorkeus on vain 10 cm ja minimipaino 900 g (tavallisesti 1,5–2,3 kg). Munchkiniä pidetäänkin maailman pienimpänä edelleen elossa olevana rotuna.Morris, Desmond. Dogs - The Ultimate Dictionary of Over 1000 Dog Breeds, s. 568-569. Trafalgar Square, 2008: North Pomfret, Vermont. == Luonne ja käyttäytyminen == Rotu on älykäs, valpas ja miellyttämishaluinen. Toisin kuin tietyt muut kääpiökoirat, se ei ole haukkuherkkä eikä hyperaktiivinen. Kokonsa vuoksi sitä suositellaan kaupunkiasuntoon, ja sen sanotaan oppivan käyttämään kissan hiekkalaatikkoa. == Alkuperä == Rodun harrastajat väittävät sen olevan muinaista alkuperää ja omaavan useamman vuosisadan verran historiaa – alkuperäisen muodon sanotaan olleen kookkaampi, yleensä valkoinen koira joka jalostettiin sittemmin pienemmäksi – mutta tästä ei ole todisteita. Se on sitä vastoin todennäköisesti kehitetty nykyisiä kääpiökoiramarkkinoita varten, joko yksin omaan pienikokoisista pomeranianeista tai pomeranianin ja chihuahuan välisestä risteytyksestä. 1900-luvun lopulla populaatio oli alle 100 yksilöä. Yhdysvalloissa munchkin on herättänyt paljon huomiota, mutta tietyiltä tahoilta myös kritiikkiä. Se on esiintynyt mm. television keskusteluohjelmissa. Pennuista on pyydetty usein jopa 4000 dollarin hintaa. ==Lähteet== Luokka:Yhdysvaltalaiset koirarodut Luokka:FCI:n ulkopuoliset rodut Luokka:Kääpiökoirat
Pikkurobalo

Pikkurobalo (Centropomus parallelus) on robaloihin kuuluva kalalaji. Lajia tavataan Atlantin länsiosista. ==Koko ja ulkonäkö== Pikkurobalo kasvaa tavanomaisesti noin 25 cm pitkäksi ja koiraat ovat naaraita pienempi. Suurimmillaan se voi kasvaa 60-70 cm pitkäksi. Ruumiinmuodoltaan laji on pitkänomainen, mutta sukunsa lajeja korkeampi. Selkäeviä on kaksi ja pää, suu ja silmät ovat suuret. Pikkurobalon suomut ovat suuret ja karkeat ja väriltään selästä keltaisen- tai vihertävänruskeat ja kyljistä hopeanharmaat. Kylkiviivan kohdalla kulkee päästä pyrstöön musta juova. ==Levinneisyys ja elintavat== Pikkurobaloa tavataan Floridasta etelään Karibianmerelle ja Brasiliaan asti. Kala sietää vaihtelevia suolapitoisuuksia ja elää niin makeissa kuin merivesissäkin esimerkiksi järvissä, hitaasti virtaavissa joissa, laguuneissa ja rannikoilla. Muihin robaloihin verrattuna sitä tavataan useammin makeissa vesissä. Pikkurobalo liikkuu matalissa vesissä ja syö äyriäsiä ja kaloja. Lajin koiraat voivat vaihtaa sukupuoltaan naaraaksi. Kala kutee murtovesiin magroveihin maalis-elokuussa. Pikkurobalo on merkittävä ruokakala Etelä-Amerikassa ja sitä kalastetaan esimerkiksi verkoilla. ==Lähteet== Luokka:Piikkimakrillikalat
Gertrude Himmelfarb

Gertrude Himmelfarb (8. elokuuta 1922 New York City, New York – 30. joulukuuta 2019 Washington, D.C.) oli yhdysvaltalainen konservatiivinen historioitsija, joka kirjoitti laajasti aatehistoriasta ja keskittyi tutkimuksissaan Isoon- Britanniaan ja viktoriaaniseen aikakauteen. Hän tutki myös nykyaikaisesta yhteiskuntaa ja kulttuuria. ==Elämä== Himmelfarb oli jiddišiä puhuvasta venäjänjuutalaisesta maahanmuuttajaperheestä. Hän kävi New Utrecht High School -lukiota New Yorkissa. High Schoolin jälkeen Himmelfarb opiskeli historiaa, journalismia ja juutalaista kirjallisuutta Brooklyn Collegessa, Chicagon yliopistossa, Jewish Theological Seminaryssa ja Girton Collegessa. Tohtorintutkinnon jälkeen hänestä tuli professori New Yorkin kaupunginyliopistoon. Vuosina 1982–1988 Himmelfarb oli National Endowment for the Humanitiesin neuvottelukunnan jäsen, vuosina 1995–1996 Woodrow Wilson International Center for Scholars hallintoneuvoston jäsen ja vuosina 1984–2008 Kongressin kirjaston tutkijoiden neuvoston jäsen. Hän oli American Enterprise Instituten konsultti vuodesta 1987. Uransa aikana Himmelfarb kirjoitti myös useita kirjoja. Himmelfarb oli British Academyn, American Academy of Arts and Sciencesin, American Philosophical Societyn, Royal Historical Societyn ja American Historians Societyn jäsen. ==Yksityiselämä== Himmelfarb oli naimisissa uuskonservatiivisen toimittajan ja poliitikon Irving Kristolin kanssa. Pariskunta sai kaksi lasta. Heidän poikansa William on toimittaja ja politiikan analyytikko. Himmelfarbin veli Milton Himmelfarb oli kirjailija. == Lähteet == Luokka:Yhdysvaltalaiset historioitsijat Luokka:Amerikanjuutalaiset Luokka:Amerikanvenäläiset Luokka:Vuonna 1922 syntyneet Luokka:Vuonna 2019 kuolleet
Darren Smith (jalkapalloilija, 1996)

Darren Smith (s. 26. maaliskuuta 1996 Kapkaupunki, Etelä-Afrikka) on eteläafrikkalainen jalkapalloilija. Pelipaikaltaan hän on hyökkääjä. == Lähteet == Luokka:Eteläafrikkalaiset jalkapalloilijat Luokka:Vuonna 1996 syntyneet Luokka:Elävät henkilöt
Turnspit

Turnspit on sukupuuttoon kuollut englantilainen koirarotu. Tieteelliseksi nimeksi on esitetty Canis vertigus (ehdottanut Carl von Linné). == Ulkonäkö == Turnspit oli pienikokoinen, pitkärunkoinen, lyhytraajainen koira, jolla oli riippuvat korvat ja kiertynyt häntä. Silmät olivat usein erikoisen väriset: yhden silmän iiris musta ja toisen valkoinen. Eturaajoja kuvailtiin usein käyriksi tai kieroiksi. Väritys oli tumma.Morris, Desmond. Dogs - The Ultimate Dictionary of Over 1000 Dog Breeds, s. 578. Trafalgar Square, 2008: North Pomfret, Vermont. == Alkuperä == Turnspit oli muinaista alkuperää, mutta sen esi-isistä ei tiedetä juuri mitään. Se mainitaan Englannin vanhimmassa koirakirjassa (vuodelta 1576), jossa sitä kutsuttiin nimellä Turnespete. 1700-luvulla luokitellessaan koirarotuja myös Carl von Linné otti huomioon tämän rodun. Sen uskotaan olleen sukua lähinnä terriereille. Rodun alkuperäinen käyttötarkoitus oli lähes ainutlaatuinen: juosta ”juoksupyörässä”, joka käänsi paistumassa olleen lihan. Sen työ oli erittäin rasittavaa ja työlästä, koska siihen aikaan paistinvartaassa jatkuvasti kääntyvän paistin valmistuminen kesti noin kolme tuntia. Suurissa keittiöissä oli usein useampia rodun edustajia, jotta ne voisivat työskennellä ryhmänä – korvaten vuoron perään toisensa juoksupyörässä aina yhden väsyessä liikkumaan. Turnspitin tiedettiin jopa pitäneen tiettyjä päiviä ”paistopäivinä”, kieltäytyen juoksemasta pyörässä muina päivinä. Jotkut yksilöt olivat niin innokkaita työskentelijöitä, että ne hyppäsivät juoksupyörään oma- aloitteisesti, kun taas toiset piiloutuivat ”paistopäivinä” ja ne piti houkutella työhönsä. Kokkien tiedetään kohdelleen koiria toisinaan huonosti ja pakottaneen ne työhönsä, usein lyöden niitä mikäli ne pysähtyivät hetkeksi lepuuttamaan väsyneitä raajojaan. Rodulle oli suurta kysyntää ennen 1800-lukua. Vuonna 1809 William Bingley kirjoitti populaation olleen selkeästi vähentymässä. Teollisen vallankumouksen ja tehokkaiden mekaanisten laitteiden saapumisen myötä se kuolikin nopeasti sukupuuttoon. === Etymologia === Nimi tulee sanoista turn (’kääntää’) ja spit (’paistinvarras’). Georges Leclerc de Buffon antoi rodulle nimen Basset à Jambes Torses, "kierojalkainen bassetti". ==Lähteet== Luokka:Englantilaiset koirarodut Luokka:Kääpiökoirat Luokka:Sukupuuttoon kuolleet koirarodut
Water drawer

Water drawer on sukupuuttoon kuollut englantilainen koirarotu. == Ulkonäkö == Water drawer oli kookas ja voimakas. == Alkuperä == Maailman vanhimmassa koirakirjassa Of Englische Dogges mainitaan, että rotu auttoi nostamaan vettä kaivoista ja syvistä kuopista kääntämällä pyörää liikkeidensä avulla.Morris, Desmond. Dogs - The Ultimate Dictionary of Over 1000 Dog Breeds, s. 579. Trafalgar Square, 2008: North Pomfret, Vermont. === Etymologia === Alkuosa water tarkoittaa "vettä" ja loppuosa drawer "nostajaa". Latinaksi rotu tunnettiin nimellä aquarius ("veteen liittyvä"). ==Lähteet== Luokka:Englantilaiset koirarodut Luokka:Työkoirat Luokka:Sukupuuttoon kuolleet koirarodut
Egyptinkarvatonkoira

Egyptinkarvatonkoira on sukupuuttoon kuollut egyptiläinen koirarotu. == Ulkonäkö == Egyptinkarvatonkoira oli pienikokoinen, luppakorvainen ja pitkäraajainen. Iho oli karvaton ja sileä. Pohjaväri oli joko valkoinen, kerma tai vaaleanharmaa, jossa oli tummia täpliä. Säkäkorkeus oli noin 41 cm. == Luonne ja käyttäytyminen == Rotu vietti suuren osan ajastaan lepäämällä pienissä kuopissa, jotka se kaivoi hiekkaiseen maaperään. Se ei pitänyt kastumisesta. == Alkuperä == Egyptinkarvatonkoira oli läheistä sukua afrikankarvatonkoiralle, ja saattoi jopa olla tämän esi-isä. Sitä käytettiin parantamaan särkyjä ja kipuja – luultavasti painamalla sen kuumaihoisen rungon kipeään kohtaan. Tämän lisäksi sitä pidettiin seurakoirana. Sen uskottiin tuovan onnea omistajalleen.Morris, Desmond. Dogs - The Ultimate Dictionary of Over 1000 Dog Breeds, s. 579. Trafalgar Square, 2008: North Pomfret, Vermont. == Lähteet == Luokka:Karvattomat koirat Luokka:Seurakoirat Luokka:Afrikkalaiset koirarodut Luokka:Sukupuuttoon kuolleet koirarodut
Izcuintli

Izcuintli on äärimmäisen uhanalainen tai sukupuuttoon kuollut meksikolainen koirarotu. == Ulkonäkö == Izcuintlilla on päässään pidempi töyhtö kuin meksikonkarvatonkoiralla, mutta se on muilta osin karvaton. Korvat ovat puolipystyt. Iho on hieman ryppyinen. Väritys on yleensä liuskeenharmaa, jossa esiintyy vaaleita täpliä. Säkäkorkeus on noin 46 cm.Morris, Desmond. Dogs - The Ultimate Dictionary of Over 1000 Dog Breeds, s. 581. Trafalgar Square, 2008: North Pomfret, Vermont. == Alkuperä == Rotu on läheistä sukua meksikonkarvatonkoiralle. Sen käyttötarkoitus on toimia paikallisissa kylissä "talismaanina" eli onnentuojana. Vaikka se onkin lähes sukupuuttoon kuollut, joitain yksilöitä väitetään olevan jäljellä Guerrerossa sijaitsevan Rio Balsasin kaupungin lähialueilla. === Etymologia === Rodun nimitys merkitsee yksinkertaisesti "koiraa". ==Lähteet== Luokka:Meksikolaiset koirarodut Luokka:FCI:n ulkopuoliset rodut Luokka:Karvattomat koirat
Amanda Jansson

Amanda Jansson (s. 1990) on ruotsalainen näyttelijä. Hän on kotoisin Skärplingestä Uplannista. Valmistuttuaan gävleläisestä lukiosta teatterilinjalta hän jatkoi näyttelijänopintojaan kansanopistossa ja Luulajan teatterikorkeakoulussa. Hän on näytellyt teatterissa sekä useissa ruotsalaissarjoissa, kuten Aika on meidän, Midnight Sun ja Martin Beck. Suuren yleisön tietoisuuteen hän nousi Ohuella langalla -sarjasta, jossa hän esitti yhtä päärooleista, Sara-nimistä poliisia. Jansson näyttelee pääosaa vuonna 2024 ensi-iltansa saaneessa Myrskyluodon Maija -elokuvassa. ==Lähteet== Luokka:Vuonna 1990 syntyneet Luokka:Ruotsalaiset näyttelijät Luokka:Elävät henkilöt
Bill Kristol

William ”Bill” Kristol (s. 23. joulukuuta 1952 New York City, New York) on yhdysvaltalainen uuskonservatiivinen poliittinen analyytikko. Hän on toiminut kommentaattorina monella uutiskanavalla. Kristol perusti The Weekly Standard -lehden. Nykyään Kristol kirjoittaa The Bulwark -uutissivustolle. George H. W. Bushin presidenttikauden aikana Kristol toimi varapresidentti Dan Quaylen kansliapäälikkönä. == Lähteet == == Aiheesta muualla == Luokka:Yhdysvaltalaiset kolumnistit Luokka:Vuonna 1952 syntyneet Luokka:Elävät henkilöt Luokka:Yhdysvaltalaiset politiikan kommentaattorit
Pukinmäen kirjasto

Pukinmäen kirjasto on Helsingin Pukinmäen kaupunginosassa sijaitseva yleinen kirjasto. Se on yksi Helsingin kaupunginkirjaston toimipisteistä ja toimii osana pääkaupunkiseudun Helmet-kirjastoverkkoa. Pukinmäen kirjasto on perustettu vuonna 1956. Nykyisin kirjasto toimii vuonna 1985 valmistuneessa Pukinmäkitalossa, joka on vuonna 1985 valmistunut arkkitehti Kaarlo Leppäsen suunnittelema rakennus. == Lähteet == Luokka:Pukinmäki Luokka:Helsingin kaupunginkirjasto
Romanialainen viittomakieli

Romanialainen viittomakieli (romaniaksi Limba semnelor române) on pääsääntöisesti Romanian kuurojen käyttämä viittomakieli. Sen lähimpiä sukulaiskieliä ovat slovakialainen viittomakieli ja unkarilainen viittomakieli. Sillä arvioidaan olevan noin 300 000 käyttäjää. Romanian kuurojen liitto perustettiin vuonna 1919. Romania tunnusti viittomakielen omaksi kielekseen vuonna 2020. Alkuvuodesta 2020 Romaniassa nousi kohu, kun joukko uutiskanavia käytti epäpäteviä tulkkeja, jotka keksivät päästään viittomia muistuttavia eleitä. TV-kanavat puolustautuivat sanomalla, ettei heillä ole resursseja tarkistaa tulkkien pätevyyttä.. == Lähteet == Luokka:Romanian kielet Luokka:Viittomakielet